

VLADA REPUBLIKE HRVATSKE

20. srpnja 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo zdravstva |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zaključka o rješavanju problematike dezinsekcije komaraca na području Vukovarsko-srijemske županije |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj \_\_\_\_\_\_\_\_\_\_\_\_ 2023. donijela

**Z A K L J U Č A K**

1. Zadužuje se Ministarstvo zdravstva da razmotri poduzimanje mjera radi rješavanja problematike dezinsekcije komaraca u cilju što kvalitetnije zaštite zdravlja ljudi na području Vukovarsko-srijemske županije.

2. Financijska sredstva za provedbu ovoga Zaključka osigurat će se preraspodjelom u Državnom proračunu Republike Hrvatske za 2023. godinu, na Razdjelu 096 Ministarstvo zdravstva, Aktivnosti T880003 - Zaštita zdravlja pučanstva od zaraznih bolesti, u ukupnom maksimalnom iznosu do 501.466,00 eura.

3. Zadužuje se Ministarstvo zdravstva da o mjerama iz točke 1. ovoga Zaključka izvijesti Vladu Republike Hrvatske, u roku od 90 dana od dana donošenja ovoga Zaključka.

KLASA:

URBROJ:

Zagreb,

PREDSJEDNIK

mr. sc. Andrej Plenković

**O B R A Z L O Ž E N J E**

Vladi Republike Hrvatske, odnosno Ministarstvu zdravstva i Ministarstvu financija sa zamolbom za pomoć pri suzbijanju komaraca na njihovom području obratili su se župan Vukovarsko-srijemske županije te gradonačelnik Grada Vukovara.

Ovim se zaključkom zadužuje Ministarstvo zdravstva da razmotri poduzimanje mjera radi rješavanja problematike dezinsekcije komaraca u cilju što kvalitetnije zaštite zdravlja ljudi na području Vukovarsko-srijemske županije.

Financijska sredstva za provedbu ovoga Zaključka osigurat će se preraspodjelom u Državnom proračunu Republike Hrvatske za 2023. godinu, na Razdjelu 096 Ministarstvo zdravstva, Aktivnosti T880003 - Zaštita zdravlja pučanstva od zaraznih bolesti, u ukupnom maksimalnom iznosu do 501.466,00 eura.

Zadužuje se Ministarstvo zdravstva da o poduzetim mjerama izvijesti Vladu Republike Hrvatske, u roku od 90 dana od dana donošenja ovoga Zaključka.